CELEX: 31986R3678
Language: el
Date: 1986-11-28 00:00:00
Title: Κανονισμός (ΕΟΚ) αριθ. 3678/86 του Συμβουλίου της 28ης Νοεμβρίου 1986 για την αύξηση της ποσότητας της κοινοτικής δασμολογικής ποσόστωσης που άνοιξε ο κανονισμός (ΕΟΚ) αριθ. 2377/86 για ορισμένα φύλλα από τερεφθαλικό πολυαιθυλένιο της διάκρισης ex 39.01 Γ ΙΙΙ α) του κοινού δασμολογίου

Avis juridique important

|

31986R3678

Κανονισμός (ΕΟΚ) αριθ. 3678/86 του Συμβουλίου της 28ης Νοεμβρίου 1986 για την αύξηση της ποσότητας της κοινοτικής δασμολογικής ποσόστωσης που άνοιξε ο κανονισμός (ΕΟΚ) αριθ. 2377/86 για ορισμένα φύλλα από τερεφθαλικό πολυαιθυλένιο της διάκρισης ex 39.01 Γ ΙΙΙ α) του κοινού δασμολογίου  

Επίσημη Εφημερίδα αριθ. L 340 της 03/12/1986 σ. 0001

***** ΚΑΝΟΝΙΣΜΟΣ (ΕΟΚ) αριθ. 3678/86 ΤΟΥ ΣΥΜΒΟΥΛΙΟΥ  της 28ης Νοεμβρίου 1986  για την αύξηση της ποσότητας της κοινοτικής δασμολογικής ποσόστωσης που άνοιξε ο κανονισμός (ΕΟΚ) αριθ. 2377/86 για ορισμένα φύλλα από τερεφθαλικό πολυαιθυλένιο της διάκρισης ex 39.01 Γ ΙΙΙ α) του κοινού δασμολογίου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,  το σχέδιο κανονισμού που υπέβαλε η Επιτροπή,  Εκτιμώντας:  ότι, με τον κανονισμό (ΕΟΚ) αριθ. 2377/86 (1), το Συμβούλιο άνοιξε και κατένειμε, μεταξύ των κρατών μελών, για ορισμένα φύλλα από τερεφθαλικό πολυαιθυλένιο της διάκρισης ex 39.01 Γ ΙΙΙ α) του κοινού δασμολογίου και για τη χρονική περίοδο από 2 Αυγούστου έως 31 Δεκεμβρίου 1986, κοινοτική δασμολογική ποσόστωση με μηδενικό δασμό, η ποσότητα της οποίας καθορίστηκε σε 430 τόνους·  ότι, βάσει των πλέον πρόσφατων στοιχείων σχετικά με το προϊόν αυτό για το έτος ποσόστωσης, εκτιμάται ότι οι ανάγκες συμπληρωματικών εισαγωγών της Κοινότητας, προελεύσεως τρίτων χωρών, ανέρχονται για το άμεσο μέλλον σε 160 τόνους· ότι θα πρέπει να αυξηθεί το ύψος της ποσόστωσης προσθέτοντες την ποσότητα αυτή, για να ληφθούν υπόψη οι διαπιστωθείσες ανάγκες· ότι, για να διαφυλαχθεί ο κοινοτικός χαρακτήρας της εν λόγω δασμολογικής ποσόστωσης, το σύνολο της συμπληρωματικής ποσότητας θα πρέπει να διατεθεί στο κοινοτικό απόθεμα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ποσότητα της κοινοτικής δασμολογικής ποσόστωσης, που ανοίχθηκε με τον κανονισμό (ΕΟΚ) αριθ. 2377/86 για ορισμένα φύλλα από τερεφθαλικό πολυαιθυλένιο της διάκρισης ex 39.01 Γ ΙΙΙ α) του κοινού δασμολογίου, αυξάνεται από 430 σε 590 τόνους.  Άρθρο 2  Η συμπληρωματική ποσότητα που αναφέρεται στο άρθρο 1, δηλαδή 160 τόνοι, αποτελεί το απόθεμα.  Το απόθεμα που προβλέπεται στο άρθρο 1 παράγραφος 1 του κανονισμού (ΕΟΚ) αριθ. 2377/86 αυξάνεται, κατά συνέπεια, από 430 σε 590 τόνους.  Άρθρο 3  Ο παρών κανονισμός αρχίζει να ισχύει την επόμενη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Νοεμβρίου 1986.  Για το Συμβούλιο  Ο Πρόεδρος  A. RUMBOLD  (1) ΕΕ αριθ. L 206 της 30. 7. 1986, σ. 9.